Askerhallen

Askerhallen er en ishall og et av flere idrettsanlegg som er i Risenga idrettspark på Risenga i Asker.

I januar 1968 ønsket bonde og ishockeyentusiast Bjørn Mortensen å ta initiativet til å bygge en ishall ved Risenga i Asker. I mars samme år hadde arkitekt  klar en modell av ishallen. Askerhallen ble åpnet søndag 31. august 1969, men i mai 1972 ble Askerhallen sterkt skadet i en brann. Den «Nye Askerhallen» ble åpnet i 1973 og overtatt av kommunen i 1975.

Hallen drives av Asker kommune, og blr brukt av blant annet ishockeyklubben Frisk Asker. A-laget spilte her fram til 5. februar 2022. Publikumsrekorden for seiekamper er 3 012, og ble satt under en festkamp arrangert av Norman Antivirus AS mot Vålerenga Ishockey 22. november 2007. Publikumsrekorden stammer fra 5. og avgjørende finale i 2002 da 3 200 benket seg i hallen og så Frisk vinne 1-0. Hallen brukes også av Asker Kunstløpklubb. I tillegg til isbanen, finnes også en liten gymsal i hallen, som blant annet brukes til turn og gymtimer for elever fra Bleiker videregående skole.

Hallen er like ved blant annet Risenga svømmehall, Risenga kunstisbane, Risenga kunstgressbane, Risenga ungdomsskole og Asker tennishall.

Hallen har vært vertsarena for flere mesterskap i kunstløp deriblant:
 Nordisk mesterskap i kunstløp: 1988, 1996, 2005, 2010.
 Norsk mesterskap i kunstløp: 1972, 1999, 2015.

I tillegg var den også vertsarena for EM i curling i 1977.

 Referanser 
Thue, 1984, s. 322–323 Blant de rikeste av de rike – Fritidssamfunnets arkitektur

 Kilder 

 Kommunens nettside om Askerhallen

Kategori:Idrettsanlegg i Asker
Kategori:Frisk Asker Ishockey
Kategori:Ishaller i Akershus